चंडीगढ़ ! भारतीय जनता पार्टी (भाजपा) के विधायक कंवर पाल गुर्जर सोमवार को हरियाणा विधानसभा का अध्यक्ष चुन लिए गए। नवगठित हरियाणा विधानसभा की सोमवार को हुई पहली बैठक में ही गुर्जर (54) को सर्वसम्मति से अध्यक्ष चुन लिया गया।
अध्यक्ष निर्वाचित होने के बाद मुख्यमंत्री मनोहर लाल खट्टर, पूर्व मुख्यमंत्री भूपिंदर सिंह हुड्डा, इनेलो नेता अभय सिंह चौटाला उन्हें विधानसभा अध्यक्ष के आसन के करीब ले गए।
गुर्जर जगाधरी विधानसभा क्षेत्र से भाजपा के टिकट पर निर्वाचित होकर विधानसभा पहुंचे हैं। वह स्नातक हैं।
90 सदस्यीय हरियाणा की 13वीं विधानसभा में प्रोटेम स्पीकर रघुवीर सिंह कादियान ने एक विधायक को छोड़कर सभी को शपथ दिलाई।
खट्टर ने सबसे पहले शपथ ली। ज्यादातर सदस्यों ने हिंदी में, जबकि कुछ ने पंजाबी और अंग्रेजी में शपथ ली। वित्तमंत्री अभिमन्यु ने संस्कृत में शपथ ली। एक भी विधायक ने हरियाणवी में शपथ नहीं ली।
राज्य में पहली बार भाजपा ने सरकार बनाई है। विधानसभा चुनाव में उसे 47 सीटें हासिल हुई हैं। इनेलो को 19 और 2005 से अक्टूबर 2014 तक सत्ता में रहने वाली कांग्रेस को सिर्फ 15 सीटें हासिल हुईं।
awa_Deva awa_Deva awa_Deva awa_Deva awa_Deva awa_Deva